बहुत दिनों बाद Lenovo ब्रांड ने भारतीय मार्केट में वापसी की है। कंपनी ने नए Lenovo K9 को लॉन्च किया है। इसके साथ बड़ी बैटरी वाले Lenovo A5 स्मार्टफोन को भी पेश किया गया है। लेनोवो की के सीरीज़ का यह हैंडसेट बिना नॉच वाली स्क्रीन के साथ आता है। Lenovo K9 की अहम खासियत कैमरे हैं। इसमें दो रियर कैमरे और दो फ्रंट कैमरे दिए गए हैं। दोनों ही कैमरा सेटअप फ्लैश सपोर्ट के साथ आते हैं। इसके अलावा यह यूएसबी टाइप-सी पोर्ट से लैस है। देखा जाए तो Lenovo K8 का अपग्रेड माना जा रहा यह हैंडसेट बेहतर डिज़ाइन और दमदार कैमरे के साथ आता है, लेकिन बैटरी डिपार्टमेंट में कटौती की गई है।